OzLabs/hebrew-wiki-articles huggingface dataset:
לאסלו שילינגר

לאסלו שילינגר (לעיתים: שילינגר-בורגר; בהונגרית: Schillinger László, ברוסית: Ладислаус Рудольфович Бургер-Шилингер; בודפשט, 14 בספטמבר 1903 – מוסקבה, אתר ההוצאה להורג מחנה בוטובו, 30 באוקטובר 1942) היה יהודי-הונגרי, קומוניסט, מחברי חוג גלילאו מהנדס, מבוני הרכבת התחתית של מוסקבה, קורבן הטיהורים הגדולים של סטלין.

== ביוגרפיה ==
שילינגר נולד במשפחה יהודית בבודפשט ברובע 7 כבנם של רז'ה שילינגר, פקיד ושל אטלקה שטרן.<ref>[https://familysearch.org/ark:/61903/3:1:S3HT-XSSS-KW6?i=1&wc=92QP-BZ9%3A40678301%2C54933001%2C1077269702%3Fcc%3D1452460&cc=1452460 Születése bejegyezve Budapest VII. ker. polgári születési akv. 2818/1903. folyószám alatt.]</ref> הוא השתתף בפגישות חוג גלילאו של אינטלקטואלים שמאלנים כבר בגיל צעיר ובתנועת הנוער של הרפובליקה הסובייטית ההונגרית.<ref>[Cím nélkül]. Tolna Megyei Népújság, 38. (1988: 220.) 1.</ref> בשנת 1925 הצטרף למפלגת הקומוניסטים של הונגריה והשתתף בפעילות "מפלגת הפועלים הסוציאליסטית ההונגרית" שנוסדה בשנת 1925 כמפלגת הכיסוי של המפלגה הקומוניסטית הבלתי חוקית. הוא נעצר בשנת 1927 ונידון לשלוש שנות מאסר. לאחר שחרורו מונה כחבר מזכירות של המפלגה הקומוניסטית בבודפשט (KPM). נעצר שוב ולאחר שחרורו השני בשנת 1931 עמד בראש "ועדת השכנוע והתעמולה" של ה-KMP. הוא סייע בעריכת העיתון "סקירה חברתית" (Társadalmi Szemle) וגם סייע למארגני הפעילות הספורטיבית והתרבותית של המפלגה. הוא ערך את כתבי העת "קומוניסט" ו"עובד המפלגה". הוא נעצר בסך הכל ארבע פעמים בין השנים 1927 ל־1934, ארגן שביתת רעב בכלא והיה מנהיג האסירים הקומוניסטים. בשנת 1934, המפלגה שלחה אותו לברית המועצות, שם החל ללמד בבית הספר הבינלאומי לנין ולאחר מכן השלים את לימודיו לתואר שני. בשנת 1937 עזב את המפלגה הקומוניסטית ההונגרית. משנת 1938 עבד כמהנדס בבניית הרכבת התחתית של מוסקבה. הוא נעצר ב־29 ביוני 1941, נידון למוות ב־21 באוקטובר 1942 והוצא להורג ב־30 באוקטובר באשמת ריגול. שמו טוהר מכל אשמה ב־26 בספטמבר 1956.

== לקריאה נוספת ==
* לאסלו שילינגר. הלקסיקון ההיסטוריה של תנועת העבודה. בודפשט, 1972
* [http://www.sakharov-center.ru/asfcd/martirolog/?t=page&id=3869 מרטירולוגיה של קורבנות הדיכוי הפוליטי, שנורו ונקברו במוסקבה ובאזור מוסקבה, 1938-1953.] [http://www.sakharov-center.ru/asfcd/martirolog/?t=page&id=3869 - לאסלו שילינגר.] sakharov-center.ru

חומרי ארכיון (חומרים של תביעות פליליות):
* HU BFL - VII.5.c - 5061 - 1933
* HU BFL - VII.5.c - 26847 - 1929

===מאמרים===
* קומוניסטים בפני בית המשפט. קומוניסט, 3 (1930)
* [https://library.hungaricana.hu/en/view/SomogyMegyeiHirlap_1988_09/?pg=110&layout=s&query=Schillinger הוא נולד לפני 85 שנה] Somogyi Néplap, 44. (1988: 2

== הערות שוליים ==

קטגוריה:יהודים הונגרים
קטגוריה:חברי חוג גלילאו
קטגוריה:מהגרים מהונגריה
קטגוריה:קומוניסטים הונגרים
קטגוריה:קורבנות הטיהורים הגדולים
קטגוריה:בודפשט: אישים
קטגוריה:יהדות בודפשט
קטגוריה:מהנדסים יהודים הונגרים
קטגוריה:קומוניסטים יהודים הונגרים
קטגוריה:הונגרים שנולדו ב-1903
קטגוריה:הונגרים שנפטרו ב-1942
חתונה הפוכה

חתונה הפוכה (באנגלית: Marry Me However) הוא סרט תיעודי מאת הרב והבמאי מרדכי ורדי. בסרט מובאים סיפוריהם של להט"בים דתיים ודתיות שנאלצו להתחתן עם בני המגדר השני, ושל בני זוגם לשעבר. חלקם עברו טיפולי המרה. הסרט מלווה את הדמויות באירועים נוכחיים בחייהם, ומשובץ בקטעי וידאו ותמונות מעברם. הסרט גם מפגיש בין הדמויות השונות בצורה של דו-שיח או רב-שיח.

הסרט יצא לאור בספטמבר 2020 והוקרן במסגרת פסטיבל דוקאביב, ובאוקטובר 2020 גם בערוץ HOT8.

הסרט הופק בסיוע HOT8, קרן גשר לקולנוע רב תרבותי, קרן אבי חי, קרן מיימונידיס ומפעל הפיס.

== קישורים חיצוניים ==
*	
* [https://www.docaviv.co.il/2020/films/marry-me-however/ עמוד הסרט] באתר דוקאביב
* [https://hamara.org.il/סרט-חתונה-הפוכה/ עמוד הסרט] באתר מרכז המידע על טיפולי המרה בישראל
* 
* 

קטגוריה:סרטי להט"ב ישראליים
קטגוריה:סרטים ישראליים משנת 2020
משמר הדמוקרטיה הישראלית

משמר הדמוקרטיה הישראלית היא עמותה שהוקמה בשנת 2019 כדי לפעול "להטמעת ערכי מנהל תקין ואתיקה בקרב עובדי ונבחרי ציבור, לחיזוק עקרון השוויון בפני החוק ואכיפתו, לחיזוק עריכה הדמוקרטיים של המדינה, כינון חוקה ראויה, הפרדת הרשויות ואיזונים ובלמים ביניהן, העמותה תפעל למען האינטרס הציבורי ולטיפוח ערכי היסוד של הדמוקרטיה הישראלית, כמדינה יהודית ודמוקרטית, בתחומי שלטון החוק, המשטר והמינהל הציבורי, לשיפור נורמות השלטון והמשטר התקינות ולמיגור שחיתות שלטונית, ולגיבוש וקידום חקיקה שתעגן ערכים אלה, לחיזוק מעמד הרשות השופטת, עקרונות המשפט, הצדק וזכויות האדם." מייסדי העמותה הם עו"ד דורון ברקת, עו"ד יובל יועז ועו"ד אוהד שפק. 

בין פעולות העמותה:
* בעקבות החלטה של ממשלת ישראל, בפברואר 2020, להקים ועדת בדיקה ממשלתית בנושא התנהלות המחלקה לחקירות שוטרים הגישה העמותה עתירה לבג"ץ, שבעקבותיה הורה בג"ץ על הקפאת פעילות הוועדה עד לקבלת הכרעה בעתירות שהוגשו נגד הקמתה.
* בעקבות החלטה של הכנסת ה-22 להעניק לחבר הכנסת חיים כץ חסינות מפני העמדתו לדין פלילי, הגישה העמותה עתירה לבג"ץ שיורה על ביטול חסינות זו. העתירה נדחתה על הסף, בין השאר משום שבמשך הזמן שחלף ממועד הגשת העתירה ועד לדיון בה הכנסת ה-22 סיימה את כהונתה ותוקף החסינות פג. בעקבות זאת פנתה העמותה ליועץ המשפטי לממשלה, אביחי מנדלבליט, בבקשה שיגיש שוב את כתב האישום נגד חבר הכנסת כץ.
* הגשת עתירה, שנדחתה על הסף, בדרישה לפתוח בחקירה פלילית ב"פרשת המניות" - רכישת מניות על ידי בנימין נתניהו בחברה שבשליטת בן דודו, נתן מיליקובסקי.
* הגשת עתירות, שנדחו, נגד הטלת הרכבת ממשלת ישראל ה-35 על בנימין נתניהו, הנאשם בעבירות שחיתות, ונגד מינוים של חברי הכנסת צבי האוזר ואסנת מארק לנציגי הכנסת בוועדה לבחירת שופטים.
* הגשת עתירה לבג"ץ נגד החלטה של ממשלת ישראל ה-34 להקים ועדת בדיקה ממשלתית בנושא התנהלות המחלקה לחקירת שוטרים. העתירה התקבלה והקמת ועדת הבדיקה בוטלה.
* הגשת עתירה לבג"ץ בדרישה לעדכן את הנחיית היועץ המשפטי בנושא חירות ההפגנה. בעקבות זאת עודכנה ההנחיה בשני נושאים: גבולות סמכותה של המשטרה להתנות קיום הפגנה במתן רישיון, והתנאים וההגבלות על קיום הפגנות ליד או בסמוך לבתיהם של אנשי ציבור.

==קישורים חיצוניים==
* 
* 

==הערות שוליים==

קטגוריה:ישראל: עמותות
קטגוריה:ארגונים הפועלים לדמוקרטיה וטוהר המידות בישראל
מחלף אשקלון צפון

מחלף אשקלון צפון הוא מחלף בסמוך ליישוב באר גנים שמחבר בין כביש 4 לדרך על שמו של ראש ממשלת ישראל לשעבר, יצחק רבין וכן דרך על ראש ממשלה נוסף, אריאל שרון. כבישי המחלף מתפקדים ככניסות הצפוניות של העיר אשקלון.

בניית המחלף היא חלק מתוכנית עיר היין באשקלון ומטרתו של המחלף היא לקהל על הכניסה והיציאה מאשקלון וכן על היוצאים והנכנסים ליישוב באר גנים, מלבד זאת גם יוקם גשר מעל מסילת לוד-אשקלון ובעקבות כך צפויים להתבטל מספר מפגשי רכבת שסמוכים לאזור המחלף וכן יבוטל צומת ניצנים, המחבר בין כביש 4 לכביש 232 (דבר אשר גורר ביקורת רבה מתושבי קיבוץ ניצנים שאף איימו בתגובה לחסום כבישים סמוכים כאקט מחאתי).

== היסטוריה ==
באפריל 2015 אושרה הקמתה של שכונת "עיר היין" בצפון אשקלון, השכונה תכלול כ-9,500 יחידות דיור חדשות, מספר בתי ספר וכן פארק בשטח של כ-450 דונם. על מנת לתת מענה תחבורתי ראוי לשכונה הוחלט להקים כביש ומחלף שיחברו את השכונה לכביש 4, הקמת תחנת רכבת "עיר היין" וכן תחנה מרכזית שתשמש את תושבי השכונה.

באוקטובר 2017 פורסם על אודות המחלף והכבישים שיוקמו בסמוך אליו, בין היתר פורסם כי יסלל המשך לדרך רבין, יוקם מחלפון על מנת להקל על הגישה למכון טיהור השפכים של אשקלון וכן יוקם מחלף בכביש 4 שישמש את הבאים והנכנסים.

במאי 2018 פורסם כי חברת "רמט" זכתה במרכז להקמת מחלף אשקלון צפון, עלות הקמתו של המחלף הוערכה בכ-120 מיליון שקלים. בערך חודש לאחר מכן, החלו העבודות להקמת המחלף.

ביולי 2020 נחנך המחלף בטקס חגיגי, בנוכחות שרת התחבורה מירי רגב וכמה עשרות מוזמנים. במהלך הטקס הודתה השרה רגב שהפרה את הנחיות משרד הבריאות שבאו בזמן התפרצות נגיף הקורונה בישראל, דבר זה גרר ביקורת רבה בציבור.

יום לאחר חניכת המחלף, נדרס צבי שפרץ לכביש בקרבת מקום לאור העובדה שלא הותקנה גדר באזור שתוכל למנוע מעבר בעלי חיים לכביש שתסכן את חייהם וחיי הנוסעים.

==קישורים חיצוניים==
* 
* 
== הערות שוליים ==

קטגוריה:אשקלון: תחבורה
אשקלון צפון
קטגוריה:ניצנים: תחבורה
NW E

NW E (שם מלא: Nesselsdorfer Wagenbau-Fabriks-Gesellschaft Type E) הוא דגם של מכונית מסוג "Runabout car" מתוצרת יצרנית הרכב הצ'כית Nesselsdorfer Wagenbau-Fabriks-Gesellschaft A.G אשר משנת 1919 נודעה בשם טטרה, אשר יוצרה בין השנים 1904–1906.

מפעל היצרן Nesselsdorfer Wagenbau-Fabriks-Gesellschaft A.G מוקם ב"Kopřivnice" בחבל ארץ המזרחי מוראביה שבצ'כיה.

=="NW E"==
* יוצרו 19 יחידות.
* 4-2 נוסעים + נהג.
* מנוע 2 צילינדרים, מסוג "Flat-four engine" ).
* מנוע מרכזי-קדמי.
* מנוע הנעה אחורית.
* מנוע קירור מים.
* מערכת היגוי: משמאל.
* 4 גלגלים סימטריים.

==ראו גם==
* טטרה (רכב)
* NW דגם B
* NW F
* "Nesselsdorfer Wagenbau-Fabriks-Gesellschaft" 

==קישורים חיצוניים==

* [https://web.archive.org/web/20090412100537/http://www.tatra.cz/cz/spodek.asp אתר חברת טטרה]

==הערות שוליים==

קטגוריה:דגמי מכוניות שהושקו ב-1904
קטגוריה:מכוניות קבריולה
קטגוריה:כלי רכב שיוצרו באימפריה האוסטרו-הונגרית
קטגוריה:רכבי טטרה
קטגוריה:מכוניות מנוע מרכזי
יחסי לוב–צ'ילה

יחסי לוב–צ'ילה הם היחסים הדיפלומטיים הרשמיים שבין מדינת לוב לבין הרפובליקה של צ'ילה.

== סקירה כללית ==
היחסים בין המדינות כוננו ב-20 במאי 1971. בשנת 2010 הסתכם הסחר בין המדינות ב-3.8 מיליון דולר.

== נציגויות דיפלומטיות ==
* צ'ילה מיוצגת בלוב באמצעות שגרירותה בקהיר, מצרים.
* לוב מחזיקה בצ'ילה שגרירות בסנטיאגו דה צ'ילה.

==קישורים חיצוניים==

== הערות שוליים ==
יחסי אלג'יריה–צ'ילה

יחסי אלג'יריה–צ'ילה הם היחסים הדיפלומטיים הרשמיים שבין הרפובליקה האלג'יראית הדמוקרטית העממית לבין הרפובליקה של צ'ילה.

== היסטוריה ==
היחסים בין שתי המדינות החלו כשנה לאחר העצמאות המוחלטת של אלג'יריה, ב-4 ביוני 1963. היחסים התחזקו בתקופת ממשלת סלבדור איינדה (1970–1973), לאור הקרבה האידאולוגית והדגש כי בשתי המדינות להכניס למדיניות החוץ שלהם על העולם השלישי וזרמים אנטי-אימפריאליסטית כמו G77 והמדינות הבלתי-מזדהות. היחסים נקטעו לאחר ההפיכה בצ'ילה בספטמבר 1973, בעוד אלג'יריה קלטה בשטחה כמה מאות פליטים צ'יליאנים. היחסים חודשו בשנת 1990 עם הקמתה מחדש של הדמוקרטיה בצ'ילה. צ'ילה פתחה שגרירות באלג'יר ביוני 2001, ואלג'יריה הקימה שגרירות בסנטיאגו דה צ'ילה ביוני 2002.

ב-16 במאי 2005 נחתם מזכר הבנות בין שתי המדינות להקמת מנגנון הייעוץ המדיני בין שני משרדי החוץ. באותה שנה נחתם הסכם לשיתוף פעולה במכרות ואנרגיה. בשנת 2010 נחתם באלג'יר הפרוטוקול להחזרת דמי פרישה לעובדים שכירים שעבדו באלג'יריה ובצ'ילה בזמן הגלות הפוליטית.

בנוסף למנגנון הייעוץ, קיימת קבוצה דו-פרלמנטרית דו-לאומית של ידידות צ'יליאנית-אלג'ירית, ואילו בתחום המסחרי הוקמה מועצה עסקית צ'ילה-אלג'יריה, שמארגנת פגישות בין אנשי עסקים משתי המדינות לקידום הסחר שלהם.

== ביקורים רשמיים ==
בשנת 2005 ערך נשיא אלג'יריה עבד אל-עזיז בותפליקה ביקור ממלכתי בצ'ילה, והתקבל על ידי הנשיא ריקארדו לאגוס, כאשר חתמו על הסכמי שיתוף פעולה דו-צדדיים בנושא ניהול משאבי כרייה ופחמימנים ועל מזכר הסכם בין חברות הנפט הלאומיות משתי המדינות, ENAP ו-Sonatrach.

== יחסים מסחריים ==
בשנת 2015, היצוא הצ'יליאני לאלג'יריה הגיע ל-4 מיליון דולר, כאשר משלוחי התפוחים והפירות היוו את עיקר היצוא. באותה תקופה, היבוא מאלג'יריה הגיע ל-3.7 מיליון דולר, וכלל בעיקר אמוניה. בשנת 2018, המסחר בין שתי המדינות הסתכם ב-10 מיליון דולר, צמיחה שנתית ממוצעת של 21% בחמש השנים האחרונות, אם כי כמעט כולו היה יצוא צ'יליאני לאלג'יריה. המוצרים העיקריים שייצאה צ'ילה כללו ברזל, אגוזי מלך, קרגינן וצימוקים.

== נציגויות דיפלומטיות ==
* צ'ילה מחזיקה באלג'יריה שגרירות באלג'יר.
* אלג'יריה מחזיקה בצ'ילה שגרירות בסנטיאגו דה צ'ילה.

==קישורים חיצוניים==

== הערות שוליים ==
תחבורה ציבורית ברוסיה

רכבת [[ספסאן מדגם Siemens Velaro בשירות חברת הרכבות הממשלתית של רוסיה RZD.]]
אוטובוס מדגם LiAZ ב[[בלגורוד.]]
קרון [[רכבת קלה בניז'ני נובגורוד. 2016.]]
[[נמל התעופה הבינלאומי שרמטייבו.]]
[[תחנת אלקטרוזאבודסקאיה, בקו של הרכבת התחתית של מוסקבה. 2010.]]
מטוס [[סוחוי סופרג'ט 100.]]
התחבורה הציבורית ברוסיה מתבצעת במגוון אמצעי תחבורה לרבות אוטובוסים, מוניות, מוניות שירות ורכבות בין עירוניות.

את התחבורה הציבורית מנהל באופן ריכוזי משרד התחבורה, באמצעות השירות הפדרלי לפיקוח על התחבורה, אשר באחריותו מתן זיכיונות ורישיונות למפעילים פרטיים ופיקוח על הביצוע, הגדרת מסלולי הקווים ותדירותם, קביעת תעריפים והסדרת אמצעי התשלום.

התחבורה הציבורית במדינה היא מהמפותחות והמגוונות בעולם ומשולבים בה מפעילים ציבוריים ופרטיים.
==רכבות==

חברת הרכבות הממשלתית של רוסיה RZD היא המונופול בתחום הרכבות הבין-עירוניות והיא המעסיק הגדול ביותר בתחבורה ברוסיה, עם 836,000 עובדים (נכון לשנת 2014).
===מוסקבה===

החברות מוסגורטרנס ומוסטרנסאבטו מפעילות את שירותי התחבורה הציבורית בעיר מוסקבה.

===סנקט פטרבורג===

PassajirAvtoTrans היא חברת האוטובוסים הגדולה בעיר ובפרבריה ומפעילה קווים לצפון מערב רוסיה.

== אוטובוסים ==

== מוניות ==

== פוניקולר ==
הפוניקולר של ניז'ני נובגורוד, 1893.
ה[[פוניקולר של ולדיווסטוק, 2015.]]
הפוניקולר של ולדיווסטוק הוא קו הפוניקולר היחיד ברוסיה שמתפקד כתחבורה ציבורית. אין גישה ציבורית לקו הפוניקולר הפועל בסוצ'י, מכיוון שהוא מיועד רק להסעת נופשים לסנטוריום המקומי. פוניקולר נוסף שפעל בעבר בעיר, גם הוא פרטי, הופסק החל משנת 2019.

בתקופה מסוימת פעלו גם פוניקולרים בסבטלגורסק (מחוז קלינינגרד) ובניז'ני נובגורוד. בתחילת המאה ה-21 ממשלת מחוז ניז'ני נובגורוד קיבלה החלטה להחיות את אחד משני הפוניקולרים שפעלו בעיר בשנים 1896 עד שנות העשרים של המאה העשרים. ההנחה הייתה ששני קרונות, המיוצרים בסגנון "רטרו", ינועו מכיכר האחדות העממית לקרמלין של ניז'ני נובגורוד, אך נכון למרץ 2013 לא הוחל בעבודה ליישום החלטה זו.

== עלויות וסבסוד ==

בשנת 2020 משרד התחבורה של רוסיה הציג תוכנית שנועדה להפוך את התחבורה הציבורית לתחבורה ציבורית בחינם עד שנת 2035, במקביל להפיכת כבישי רוסיה לכבישי אגרה ובאופן זה לממן את התחבורה הציבורית.
== חלופות ==
לאורך שנים בייחוד מאז התפרקות ברית המועצות, הממשלה הפדרלית השקיעה רבות בתשתיות לרכב פרטי, כדוגמת הוספת נתיבים או סלילת כבישים מהירים, דבר שהוביל לפערים משמעותיים בזמני נסיעה לטובת הרכב הפרטי, הן במטרופולינים והן באזורי פריפריה, במה שתרם לגידול בהיקף פקקי התנועה, בייחוד בערים הגדולות.

== ליקויים וביקורת ==
במקומות שונים דווח על אוטובוסים יחסית ריקים שיוצאים מיישובים, תדירות נמוכה של קווים או היעדר של חלופות ישירות לעומת קווי מאספים שזמן הנסיעה שלהם ארוך משמעותית מה שיוצר עדיפות לנסיעה ברכב פרטי.
==קישורים חיצוניים==

==הערות שוליים==

*
NW J

NW J (שם מלא: Nesselsdorfer Wagenbau-Fabriks-Gesellschaft Type J) הוא דגם של מכונית בסגנון מכונית עידן פליז מסוג "Touring car" מתוצרת יצרנית הרכב הצ'כית Nesselsdorfer Wagenbau-Fabriks-Gesellschaft A.G אשר משנת 1919 נודעה בשם טטרה, אשר יוצרה בין השנים 1907–1908 ו-1910–1911.

מפעל היצרן Nesselsdorfer Wagenbau-Fabriks-Gesellschaft A.G מוקם ב"Kopřivnice" בחבל ארץ המזרחי מוראביה שבצ'כיה.

==ממאפייני "NW J"==
* יוצרו עשרות יחידות, בין השנים 1910–1911 יוצרו 15 יחידות מדגם "J 40".
* 6 נוסעים.
* מנוע 4 צילינדרים, מסוג "Flat-four engine" ).
* מנוע קדמי, מנוע בנזין.
* מנוע הנעה אחורית.
* מנוע קירור מים.
* 4 גלגלים סימטריים.

===דגמים===
* "J 30".
* "J 40".

==ראו גם==
* טטרה (רכב)
* NW רנצווייר 
* NW דגם B
* NW E
* NW F
* "Nesselsdorfer Wagenbau-Fabriks-Gesellschaft" 

==קישורים חיצוניים==

* [https://web.archive.org/web/20090412100537/http://www.tatra.cz/cz/spodek.asp אתר חברת טטרה]

==הערות שוליים==

קטגוריה:דגמי מכוניות שהושקו ב-1907
קטגוריה:מכוניות קבריולה
קטגוריה:כלי רכב שיוצרו באימפריה האוסטרו-הונגרית
קטגוריה:רכבי טטרה
יחסי איי שלמה – גרמניה

יחסי איי שלמה–גרמניה הם יחסי החוץ בין איי שלמה וגרמניה.

== סקירה כללית ==
שתי המדינות כוננו יחסים דיפלומטיים ב-11 ביולי 1978. גרמניה תומכת בעיקר בפיתוח כלכלי, חברתי באיי שלמה באמצעות תרומותיה המשמעותיות לקרן הפיתוח האירופית של האיחוד האירופי. גרמניה ממלאת תפקיד גם בשיתוף הפעולה הצמוד של מדיניות האקלים של גרמניה עם מדינות אזור דרום האוקיינוס השקט, במיוחד במסגרת תוכניות אזוריות המנוהלות על ידי חברת Gesellschaft für Internationale Zusammenarbeit (GIZ) ויוזמת האקלים הבינלאומית (ICI) של משרד הסביבה הפדרלית.

מאז 2011, המכון הארכאולוגי הגרמני, בשיתוף המוזיאון הלאומי של איי שלמה ומשרד התרבות והתיירות, מבצע חפירות כדי לחקור את ההתיישבות המוקדמת של איי שלמה. הם נועדו לשפוך אור על האופן שבו אכלסו בני האדם הפרהיסטוריים את אזור האוקיינוס השקט, שלא זכה עד כה לתשומת לב מחקרית.

שגרירות גרמניה בקנברה שבאוסטרליה תומכת לעיתים קרובות בפרויקטים בקנה מידה קטן באיי שלמה, בעיקר בתחומי החינוך והבריאות.

== נציגויות דיפלומטיות ==
* איי שלמה לא מיוצגת בגרמניה לא בדרג השגרירות ולא בדרג הקונסוליה.
* גרמניה מיוצגת באיי שלמה באמצעות שגרירותה בקנברה, אוסטרליה, ובנוסף מחזיקה קונסוליה בהוניארה.

== קישורים חיצוניים ==
* [https://www.auswaertiges-amt.de/en/aussenpolitik/laenderinformationen/solomoninseln-node/solomonislands/235608 יחסי איי שלמה–גרמניה], באתר משרד החוץ הגרמני

== הערות שוליים ==
רכס וסטל

רכס וסטל או רכס וסטאל (באנגלית: Vestal Ridge) הוא רכס סלעי בולט, בדרום מזרח עמק ביקון, בהרי קווטרמיין באזור חוף סקוט, באדמת ויקטוריה שבאנטארקטיקה.

גובהו של המצוק 2,240 מטרים מעל פני הים; והוא ההר ה-1,199 בגובהו באנטארקטיקה.

המצוק ממוקם בין עמק מלינס ועמק פארנל, ומפריד ביניהם.

== היסטוריה ==
=== מיפוי האזור ===

עמק ביקון, והאתרים המצויים בו, מופו לראשונה על ידי המשלחת האנטארקטית הבריטית (משלחת טרה נובה) אשר חקרה את אנטארקטיקה בין השנים 1910–1913.

=== מקור השם ===

שמו של הרכס ניתן לו בשנת 1993 על ידי הוועדה המייעצת לשמות אנטארקטיים.

הרכס נקרא על שמו של ג'יי. רובי וסטל (J. Robie Vestal), שהיה מיקרוביולוג מאוניברסיטת סינסינטי, מהעיר סינסינטי, במדינת אוהיו שבארצות הברית, שמחקרו באנטארקטיקה התמקד בהתאמות של מערכות אקולוגיות מיקרוביאליות לתנאי מזג אוויר קיצוניים.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:15992 רכס וסטל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15436&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס וסטל] באתר הגאזט האנטארקטי המשווה SCAR של ממשלת אוסטרליה
* [https://peakery.com/vestal-ridge-antarctica/ רכס וסטל] באתר peakery (מרחקים לאתרים סמוכים)
* [http://distancebetween.info/vestal_ridge מחשבון מרחקים - המרחק מרכס וסטל לאתרים סמוכים]
* [https://mapcarta.com/25600648 מפת אזור רכס וסטל]
* [https://www.yr.no/place/Antarctica/Other/Vestal_Ridge/ מזג אוויר נוכחי מעודכן ברכס וסטל]
** [https://www.yr.no/place/Antarctica/Other/Vestal_Ridge/long.html תחזית מזג אוויר עדכנית ארוכת טווח עבור רכס וסטל]
** [https://www.yr.no/place/Antarctica/Other/Vestal_Ridge/statistics.html סטטיסטיקות מזג אוויר, ונתוני מזג אוויר היסטוריים עבור רכס וסטל]

== הערות שוליים ==

וסטל
וסטל
לואי פול בון

לואי פול בון (בפלמית: Louis Paul Boon; 15 במרץ 1912, אאלסט – 10 במאי 1979) היה סופר ועיתונאי בלגי שכתב בהולנדית.

==ביוגרפיה==
לואי פול בון נולד בשנת 1912 למשפחת פועלים. בגיל 16 הוא עזב את בית הספר והצטרף לאביו בעבודתו. בשנת 1936 הוא התחתן וכעבור שנה נולד בנו הבכור.

לאחר תחילת מלחמת העולם השנייה, הוא גויס לצבא, נפל לשבי ולאחר מספר שבועות במחנה שבויים חזר הביתה. את ספרו הראשון פורסם בשנת 1942 ובשנת 1944 הוא פרסם את ספרו השני.

לאחר סיום המלחמה, בון עבד בעיתון קומוניסטי. בשנת 1947 הוא סיים את ספרו הרביעי My Little War על אירועי המלחמה. 

בשנת 1953 לואי פול בון פרסם את ספרו המפורסם ביותר Chapel Road שכתיבתו הוא החל עוד בשנת 1943.

את הספריו הראשונים בון פורסם תחילה בהולנד ורק כעבור מספר שנים בבלגיה. בשנות ה-50 ספריו תורגמו לגרמנית זכו להצלחה במספר מדינות אירופה. במהלך שנות ה-70 של המאה ה-20 הוא היה מועמד לקבלת פרס נובל לספרות, אך בסופו של דבר הפרס לא הוענק לו. לבון הוענקו מספר פרסי ספרות בלגים, הראשון בשנת 1942 ואחרון בשנת 1972. 

בשנת 2020 על בסיס ספרו 'הכנופיה של יאן דה ליכטה' משנת 1957, צולמה סדרת טלוויזיה "הגנבים מהיער".

==קישורים חיצוניים==

* [http://www.dalkeyarchive.com/discovering-louis-paul-boon/ תיאור ספרי פול לאוי בון]

קטגוריה:ערכים שבהם תבנית בריטניקה אינה מתאימה
קטגוריה:סופרים בלגים
קטגוריה:עיתונאים
קטגוריה:בלגים שנולדו ב-1912
קטגוריה:בלגים שנפטרו ב-1979
יחסי איי שלמה – רוסיה

יחסי איי שלמה–רוסיה הם יחסי החוץ בין איי שלמה ורוסיה.

== סקירה כללית ==
בשנת 2012 פורסם כי איי שלמה ורוסיה פועלים יחד בכונן יחסים דיפלומטיים. ב-Solomon Star דווח על כך בעקבות פגישה בנאדי בין שר החוץ הרוסי, סרגיי לברוב, לבין שר החוץ של איי שלמה, פיטר שאנל. גורם לענייני חוץ אמר כי מספר נושאים שמעניינים את שתי המדינות נדונו אך התוכנית המוצעת לקשרים דיפלומטיים עמדה בראש סדר היום. איי שלמה עשויים לפנות לסיוע רוסי בפרויקטים של אנרגיה מתחדשת.

רוסיה יצרה קשרים עם כמה מדינות ב באותה שנה והם אף תמכו בה ביחסי החוץ שלה.
== הערות שוליים ==
דרן אבאזי

דרן אבאזי (באלבנית: Dren Abazi; נולד ב-13 בפברואר 1985) הוא זמר-יוצר ומפיק מוזיקלי ממוצא אלבני.<ref></ref><ref></ref>

== ביוגרפיה ==
אף על פי שדרן אבאזי עשה את הופעת הבכורה שלו בגיל צעיר מאוד, כנגן גיטרה של להקות רוק מקומיות שונות, הוא זכה לתשומת לב ציבורית ותקשורתית כאשר שהוא הקים וייסד את להקת Zig Zag Orchestra ב-2008. הוא זכה לתהילה במהירות ב-2011 לאחר שהלחין וביצע את השיר "Ti dhe Une" עם אנייזה שהיני.<ref></ref><ref></ref> השיר נהיה במהרה ללהיט באלבניה ונבחר לשיר השנה על ידי Top Channel .

ב-2014, השיר שלו, "Naten", נהיה לחלק מפסקול של הסרט נראה אותך שוטר.<ref></ref><ref></ref> בנוסף, השיר זכה בפרס הלאומי KULT עבור האלבום האלבני הטוב ביותר של השנה.<ref></ref><ref></ref>

== דיסקוגרפיה ==
* Welcome to Prishtina – Sansara (2003)
* Afterparty – Dren Abazi & Zig Zag orchestra (2012)

== קישורים חיצוניים ==

== הערות שוליים ==

קטגוריה:זמרים השרים באלבנית
קטגוריה:גיטריסטים
קטגוריה:זמרים-יוצרים
קטגוריה:מפיקים מוזיקליים אלבנים
קטגוריה:ילידי 1985
A Quien Quiera Escuchar

A Quien Quiera Escuchar (בעברית: למי שרוצה להקשיב) הוא אלבום האולפן העשירי של הזמר הפוארטו ריקני ריקי מרטין. האלבום יצא לאור ב-10 בפברואר 2015 דרך חברת התקליטים Sony Music Latin.

האלבום זכה בפרס גראמי לאלבום הפופ הלטיני הטוב ביותר בטקס גראמי ה-58, והגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי.

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:זוכי פרס גראמי לאלבום הפופ הלטיני של השנה
קטגוריה:אלבומי ריקי מרטין
Música + Alma + Sexo

Música + Alma + Sexo (בעברית: מוזיקה + נשמה + מין) הוא אלבום האולפן התשיעי של הזמר הפוארטו ריקני ריקי מרטין. האלבום יצא לאור לראשונה באירופה ב-31 בינואר 2011 דרך חברת התקליטים קולומביה רקורדס, ויום לאחר מכן באמריקה הצפונית דרך חברת התקליטים Sony Music Latin.

עד לפברואר 2015 מכר האלבום מעל ל-120 אלף עותקים בארצות הברית,<ref></ref> והגיע למעמד יהלום לאחר שמכר מעל ל-300 אלף עותקים ברחבי העולם.<ref></ref> האלבום הגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי.<ref></ref><ref></ref>

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ריקי מרטין
קטגוריה:אלבומים בספרדית
קטגוריה:יצירות זוכות פרס התקשורת של הליגה ההומו-לסבית נגד השמצה
High Score

High Score היא סדרה תיעודית אודות ההיסטוריה של משחקי המחשב שנוצרה בידיי פראנס קוסטרל והופקה על ידי נטפליקס. במהלך כ־6 פרקים שאורך כל אחד מהם נע בין 40–50 דקות הסדרה מציגה את התפתחות משחקי המחשב ממשחקי ארקייד ועד למשחקי מחשב מודרניים, תוך ראיונות עם שלל אישים חשובים שהשפיעו רבות על התפתחות משחקי המחשב, כגון טורו איוואטאני ועוד.

הסדרה עלתה לראשונה לנטפליקס האמריקאי ב־19 באוגוסט 2020. הסדרה קיבלה ציון 7.4 מתוך 10 באתר IMDb, תוך שקלול נתונים של כ־3,322 ביקורות.

== פרקים ==
הסדרה כוללת ראיונות וקטעי ארכיון רבים אודות התפתחות משחקי המחשב בין השנים 1970-2000<ref name=":0"></ref>. הראיונות והסיפורים מגולמים לעיתים קרובות על ידי אנימציה בצורת אמנות פיקסלים בדומה למשחקי מחשב מהתקופה הזו<ref name=":3"></ref>. שיר הפתיחה של הסדרה מעוצב גם הוא באנימציה בסגנון פיקסל, כשברקע מנוגן שיר של להקת Power Glove האוסטרלית<ref name=":1"></ref>. מנחה הסדרה הוא צ'ארלס מרנט, מדבב דמותו האייקונית של מריו<ref name=":0" />.

== הפקה ==
יוצרת הסדרה, פראנס קוסטרל, אמרה כי היא קיבלה השראה ליצור את הסדרה מילדותה שבה היא גדלה בצרפת, וה שחיבר בינה לבין חבריה האמריקאים הם משחקי המחשב, שלטענתה "הם שפה אוניברסלית"<ref name=":1" />. בתחילה עבדה בתור פרסומאית לסרט התיעודי "8-Bit Legacy", המספר על התפתחות משחקי המחשב, אך חשבה שהוא לא מקיף מספיק ומציג רק חלק קטן מההיסטוריה של המשחקים.

היא פנתה לחברת נטפליקס כדי ליצור סדרה תיעודית משלה, והחברה הסכימה לממן את הסדרה. קוסטרל החלה לעבוד על הסדרה תוך עזרה מידידתה הבמאית מליסיה ווד<ref name=":2"></ref>. החזון של קוסטרל לגבי הסדרה היה לא להתמקד במשחקים עצמם, אלא ביוצרים שלהם ובמהלכים הפוליטיים והיצירתיים שמאחוריהם<ref name=":2" />. לבסוף החליטה קוסטרל שהסדרה תעסוק בכל פרק בנושא אחד בהקשר של משחקי המחשב, במקום שהפרקים יהוו סדר כרונולוגי של האירועים. קוסטרל ווד החליטו שהגיוני להתחיל עם משחקי הארקייד ולהראות את התפתחותם, ולסיים עם הגרפיקה התלת־ממדית העכשיות, מכיוון שהנושא "מייצר סיום טבעי, אבן דרך חדשה בהיסטוריה של משחקי המחשב"<ref></ref>.

== ביקורות ==
הסדרה התקבלה בחיוב בקרב סוקרים, שטענו כי הסדרה נותנת מענה טוב ומקיף להיסטוריה של משחקי המחשב. במגזין GameSpot נכתב כי "קורס אודות תור הזהב של משחקי המחשב מלא בראיונות ענייניים, כתיבה מבריקה, והכי חשוב – מסר מעורר השראה ומכיל"<ref name=":0" />. הבלוג Slash Film "אחת הסדרות התיעודיות המלוטשות והמספקות ביותר"<ref name=":3" />. בעיתון הוליווד ריפורטר נאמר "[הסדרה] רחוקה מלהיות הדוקו הטוב ביותר של נטפליקס – לעיתים קרובות התסריט מלא חורים פעורים ושטחי למדי – אך מבחינת התוכן שלו High Score נותן בראש. עם שישה פרקים שכל אחד מהם לא עולה על 47 דקות [הסדרה] קלילה ומהנה ומלאה בטריוויה משעשעת"<ref></ref>

ארס טכניקה נתנה ביקורת חיובית על הסדרה, אך ציינה כי ל־High Score ישנם מחדלים בולטים, כמו הטטריס, שאינו מוזכר כמעט<ref></ref>. המגזין האינטרנטי The A.V. Club היה ביקורתי יותר כלפי הנרטיב ה"מנותק" שסיפקה הסדרה, אם כי שיבח את השימוש בראיונות עם יוצרי משחקים. עוד נכתב כי "הסיפורים האישיים והבלתי צפויים לעיתים עושים את הסדרה למה שהיא, והם לעיתים קרובות הדבר שמונע ממנה להפוך משיעור היסטוריה בבית ספר ציבורי לשיעור על תולדות משחקי הווידאו"<ref></ref>.

== קישורים חיצוניים ==
* 

* 
* 
* [https://www.theverge.com/21400844/high-score-netflix-review-video-games ביקורת] באתר The Verge 

== הערות שוליים ==

*
קטגוריה:סדרות טלוויזיה תיעודיות של נטפליקס
קטגוריה:פיתוח משחקי וידאו
טראמפ הפקות

טראמפ הפקות LLC היא חברת הפקות אמריקאית שהוקמה על ידי איש העסקים דונלד טראמפ בשנת 2004<ref></ref> וחלק מאגף של עסקי הבידור תחת ארגון טראמפ, החברה מפיקה מספר סדרות ותוכניות בכבלים

החברה מפיקה תוכניות טלוויזיה בכבלים וביניהן המתמחה, תוכניות ההיכרות שגם היא מונחת על ידי טראמפ ונקראת "The Ultimate Merger", עוד תוכנית שהפיקה החברה הייתה תוכנית מציאות שעוקבת אחרי תחרות מיס תבל שנקראת "Pageant Place", מלבד תוכניות בכבלים החברה עד שנת 2015 הפיקה החברה גם את תחרויות היופי מיס ארצות הברית וכן את מיס תבל.

ההכנסות של החברה היו יותר מ-4 מיליון דולר ב-2015.

דונלד טראמפ משמש כיו"ר ומנכ"ל החברה, השוכנת כיום בלוס אנג'לס<ref></ref><ref></ref><ref></ref>.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תקשורת אמריקאיות
קטגוריה:ארגון טראמפ
ג'ון מילטון נילס

ג'ון מילטון נילס (באנגלית: John Milton Niles; 20 באוגוסט 1787 – 31 במאי 1856) היה עורך דין, עורך ספרותי, סופר ופוליטיקאי אמריקאי מקונטיקט, שכיהן כסנאטור וכמנהל הכללי של דואר ארצות הברית.
==ראשית חייו==
ג'ון מילס נולד בווינדזור, קונטיקט. הוא למד בבתי ספר ציבוריים ולאחר מכן למד משפטים. ב־1817 הוא התקבל ללשכת עורכי הדין ופתח משרד בהרטפורד. באותה שנה הוא גם הקים עיתון בשם "הרטפורד טיימס" , אותו הוא ערך ובו הוא כתב במשך שלושים שנה. הוא פרסם שני עיתונים נוספים, "הגאזטר" של קונטיקט ושל רוד איילנד, ואת "הוויגי העצמאי" (The Independent Whig). ביוני 1824 הוא נשא לאישה את שרה רובינסון, שנפטרה בנובמבר אותה שנה. בנובמבר 1845 הוא נשא לאישה את ג'יין פארט.
==קריירה==
נילס היה לפעיל במפלגה הדמוקרטית ולתומך זכויות המדינות. ב־1820 הוא מונה כשופט בבית המשפט של מחוז הרטפורד והחל לכהן בתפקיד ב־1821. ב־1826 הוא סיים את כהונתו כאשר נבחר לבית הנבחרים של קונטיקט. כאשר לא עלה בידו להיבחר מחדש, הוא המשיך לעסוק בעריכת דין. ב־1829 הוא מונה כמנהל הדואר בהרטפורד, תפקיד בו הוא שימש עד 1836. הוא ניסה להיבחר כחבר בית הנבחרים של ארצות הברית מטעם קונטיקט, אך ללא הצלחה.

לאחר פטירתו של הסנאטור הוויגי מטעם קונטיקט, נייתן סמית' ב־1835, נבחר נילס למלא את מקומו, וכיהן בתפקיד עד 1839. בסנאט הוא כיהן כיושב ראש ועדת הייצור. לאחר מכן הוא לא היה מועמד לבחירה מחדש. ב־1839 וב־1840 הוא התמודד ללא הצלחה מטעם הדמוקרטים לתפקיד מושל קונטיקט והפסיד לוויליאם אלזוורת'.

ב־1840 מונה נילס על ידי הנשיא מרטין ואן ביורן לתפקיד המנהל הכללי של דואר ארצות הברית, תפקיד בו הוא כיהן עד תום תקופת נשיאותו של ואן ביורן ב־1841. כמנהל הכללי של הדואר הוא הפסיק את משלוחי הדואר בימי ראשון. ב־1844 הוא נבחר מחדש לסנאט. למעשה הוא נבחר ב־1842 והיה אמור להתחיל לכהן בסנאט ב־1843, אך מצב בריאותו לא איפשר לו להתחיל לכהן רק שנה לאחר מכן. ב־1845 היה קולו הקול המכריע בהצבעה על כניסתה לאיחוד של טקסס כמדינת עבדות, אף על פי שהוא התנגד לעבדות. הוא המשיך לכהן בסנאט עד 1849 וסירב להיבחר מחדש. בבחירות לנשיאות של 1848 הוא חבר ל"מפלגה הארץ החופשית" לטובת מסע הבחירות של המועמד שלה, ידידו מרטין ואן ביורן. ב־1849 הוא היה מועמד המפלגה למושל קונטיקט. בשנים 1851–1852 הוא שהה באירופה.

==מותו==
בשנותיו האחרונות עסק נילס בהורטיקולטורה. לא היו לו ילדים והוא ציווה להוריש את ספרייתו לאגודה ההיסטורית של קונטיקט והוריש סכום של 70,000 דולר לעיריית הרטפורד להקמת קרן שרווחיה ישמשו לצדקה לעניים.

ג'ון מילטון נילס נפטר בהרטפורד ב־30 במאי 1856 ונטמן בבית הקברות הצפוני הישן של העיר.

==קישורים חיצוניים==

* 
* 

==הערות שוליים==

קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל מרטין ואן ביורן
קטגוריה:חברי הסנאט של ארצות הברית מקונטיקט
קטגוריה:סנאטורים חברי המפלגה הדמוקרטית
קטגוריה:עורכי עיתונים אמריקאים
קטגוריה:עורכי דין אמריקאים במאה ה-19
קטגוריה:סופרים אמריקאים
קטגוריה:אמריקאים שנולדו ב-1787
קטגוריה:אמריקאים שנפטרו ב-1856
גיא אדגר קמפבל

גיא אדגר קמפבל (באנגלית: Guy Edgar Campbell; 9 באוקטובר 1871 – 17 בפברואר 1940) היה חבר קונגרס דמוקרטי ולאחר מכן רפובליקני בבית הנבחרים של ארצות הברית מטעם מדינת פנסילבניה.

== ראשית חייו ==
אדגר קמפבל נולד בפטרמן, שבווירג'יניה המערבית, אביו היה מהגר מסקוטלנד.

בשנת 1889 הוא והוריו העתיקו את מגוריהם לפיטסבורג שבפנסילבניה. בשנת 1893 החל ללמוד במכללת ביזנס איירון סיטי שבעיר מגוריו.

== פעילויות עסקיות ==
קמפבל הועסק כפקיד במשרדי הרכבת של בולטימור ואוהיו בפיטסבורג, עד יוני 1896 כאשר התפטר. הוא החל לעסוק בעסקי הביטוח הכללי עד שנת 1903, הוא גם התעניין בייצור נפט וגז בפנסילבניה ומערב וירג'יניה.

== בית הנבחרים של ארצות הברית ==
קמפבל נבחר כדמוקרטי לבית הנבחרים של ארצות הברית. הוא כיהן כיו"ר ועדת ההוצאות של ארצות הברית במחלקת העבודה במהלך הקונגרס השישים ושמונה. הוא עסק בתפקיד ייעוץ בוושינגטון הבירה.

== מותו ==
הוא נפטר בווילובי שבאוהיו ונקבר בבית העלמין של הר יוניון שבעיירת רובינסון בפנסילבניה.

== קישורים חיצוניים ==

* 
* 

 

קטגוריה:אמריקאים ממוצא סקוטי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מפנסילבניה
קטגוריה:אמריקאים שנולדו ב-1871
קטגוריה:אמריקאים שנפטרו ב-1940
טראמפ וודקה

טראמפ וודקה היה מותג אמריקאי של וודקה שיוצר תחילה בהולנד, לאחר מכן התרחב לגרמניה, המותג נוצר על ידי חברת הפצת המשקאות האמריקאית, משקאות אמריקה וזאת עם רישיון מטעם ארגון טראמפ<ref></ref>. המותג הושק בארצות הברית בשנת 2005, אך טראמפ החליט להפסיק את ייצורו בגלל שלא הצליח לעמוד ברף ההפצה הנדרש. עם זאת, המותג עדיין נמכר בישראל, במיוחד בימי חג הפסח<ref name="toi"></ref>.

== היסטוריה ==
בשנת 2005 חתמה חברת המשקאות, "משקאות אמריקה" הסכם עסקי עם דונלד טראמפ על מנת לקדם מותג חדש של וודקה אשר נודע בשם טראמפ וודקה<ref></ref>. המותג הושק עם הסיסמה "הצלחה מזוקקת", בשנת 2007 חתמה משקאות אמריקה על עסקה שתייצא כ-50,000 בקבוקים של טראמפ וודקה מדי שנה לרוסיה.

המותג טראמפ וודקה הופסק בארצות הברית בשנת 2011 בגלל מכירות שלא עמדו בדרישות הסף של החברה<ref></ref>. לכישלון המסחרי יוחסו מספר סיבות. אחת מהם הייתה ככל הנראה היה כי העובדה שטראמפ עצמו לא שתה וודקה וזאת בגלל מנהגו לא לשתות אלכוהול כלל, בטענה כי הדבר גרם למותו של אביו, פרד טראמפ ג'וניור<ref name="bloom"></ref>, סיבה נוספת הייתה העובדה שלמשקאות אמריקה הייתה בעיות לייצר אות הוודקה בגלל הזכוכית היקרה והעובדה שהתוויות שלה עשויות מעלי זהב, דבר אשר החברה לא יכלה להרשות לעצמה לייצר בכמויות גדולות. בעקבות דברים אלו בשנת 2015, במהלך הקמפיין שלו לבחירותו בבחירות לנשיאות ארצות הברית 2016, טראמפ לא כלל את טראמפ וודקה בין הנכסים שהוגשו לדו"ח שהגיש לוועדת הבחירות הפדרלית<ref></ref>.
== בישראל ==
טראמפ וודקה החל להימכר בישראל באופן לא רשמי על ידי חברת שחתמה עם הסכם עם משקאות אמריקה, עם זאת טראמפ הגיש תביעה כנגד החברה שמכרה את הוודקה, בגין הפרת זכויות יוצרים ושימוש ללא רשות במותג<ref></ref><ref></ref>. עם זאת בסופו של דבר ביטל טראמפ את התביעה וחתם על הסכם עם החברה, ששמה היה פיקסל סחר כדי לאפשר להם למכור את טראמפ וודקה בישראל<ref></ref>. בניגוד לכישלון המסחרי של הוודקה בארצות הברית, בישראל הוודקה הייתה בחירה פופולרית בזמן חג הפסח הן בקרב החילונים והן בקרב האורתודוקסים, שכן הוודקה הייתה עשויה מתפוחי אדמה ולא מדגנים וכך סיפקה וודקה כשרה לפסח. עם זאת שנים לאחר שהחל להימכר בישראל, פורסם בג'רוזלם פוסט כי הוודקה לא כשרה על אף היותה מוצגת ככזו, בעקבות פרסום זה הודיעה היחידה להונאה בכשרות של הרבנות הראשית (מתוקף תפקידה שבא מחוק איסור הונאה בכשרות) כי יש להסיר ממדפי החנויות את המותג.

== ראו גם ==
* טראמפ אייס
* טרומפטיני

== קישורים חיצוניים ==
* 
* 
* 

== הערות שוליים ==

קטגוריה:ארגון טראמפ
קטגוריה:יצרני משקאות
יחסי סלובניה–צ'ילה

יחסי סלובניה–צ'ילה הם היחסים הבינלאומיים בין הרפובליקה של סלובניה לבין הרפובליקה של צ'ילה.

== היסטוריה ==
צ'ילה הכירה בעצמאות סלובניה ב-16 בינואר 1992, ועד מהרה כוננה עמה יחסים דיפלומטיים.

== נציגויות דיפלומטיות ==
* צ'ילה מיוצגת בסלובניה באמצעות שגרירותה בווינה, אוסטריה, ובנוסף מחזיקה קונסוליית כבוד בליובליאנה.
* סלובניה מיוצגת בצ'ילה באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד בסנטיאגו דה צ'ילה.

== הערות שוליים ==
בית המשפט המחוזי של מוסקבה

בית המשפט המחוזי של מוסקבה (ברוסית: Московский областной суд) הוא הרשות השיפוטית הפדרלית הגבוהה ביותר במחוז מוסקבה בפדרציה הרוסית. הוא נכלל במערכת בתי המשפט הרוסית והוא בית המשפט הגבוה ביותר ביחס ל-53 בתי משפט נפתיים ועירוניים בפרברי מוסקבה. 

1 בפברואר 1923 נחשב ליום ההקמה של בית המשפט המחוזי של מוסקבה. 
== היסטוריה ==
ב-11 בנובמבר 1922 הוקם בית המשפט המחוזי על בסיס "התקנות למערכת המשפט של רוסיה הסובייטית". איוואן אלכסנדרוביץ' סמירנוב הפך ליו"ר הראשון שלו. איוואן סמירנוב ציין כי "מערכת משפט אחידה של העיר מוסקבה והמחוז החלה לפעול ב-1 בפברואר 1923, כאשר הסתיימה התקופה הארגונית ובית המשפט המחוזי במוסקבה הפך למרכז השיפוטי הבכיר של מוסקבה ופרבריה." מחלקות בית המשפט המחוזי היו ממוקמות בשדרות טברסקי 18, בבולשוי קמני מוסט על סוללת ברסנווסקאיה, בניין 24 וברחוב בולשאיה לוביאנקה 18 בעיר מוסקבה. 

בשנת 1929 שונה שמם של בתי המשפט המחוזיים לאזוריים (טריטוריאליים). עם זאת, בית המשפו המחוזי היה לגוף השיפוטי המאוחד של מוסקבה ומחוז מוסקבה, כשמיזג אל תוכו את בית המשפט העירוני של מוסקבה. ב-13 בדצמבר 1932, כאשר קיבלה מוסקבה מעמד של עיר בעלת משמעות לאומית, הופרד בית המשפט העירוני מבית המשפט המחוזי. 

מאז ה-1 בנובמבר 1993 פועל חבר מושבעים בבית המשפט וכיום ממוקם בית המשפט בבית הממשלה של מחוז מוסקבה בעיר קרסנוגורסק.
== קישורים חיצוניים ==
* 

קטגוריה:רוסיה: בתי משפט
קטגוריה:מחוז מוסקבה: מבנים
טראמפ מודל

טראמפ מודל (באנגלית: Trump Model Management) הייתה סוכנות דוגמנות. מטעם ארגון טראמפ. הסוכנות הוקמה בשנת 1999 והייתה בבעלותו של נשיא ארצות הברית לשעבר, דונלד טראמפ עד לסיומה פעילותה בשנת 2017<ref></ref><ref></ref>.
הלוגו הישן של החברה
בין הדוגמניות שחתמו בסוכנות היו קרול אלט, טרישה הלפר, קסימנה נברט, טטיאנה פטיץ, פאולינה וגה, פריס הילטון, אגבאני דארגו, אלי מק'גרו ואף מלאניה קנאוּס שתהיה לימים אשתו של טראמפ והגברת הראשונה של ארצות הברית.

== היסטוריה ==
באוקטובר 2014 נתבעה החברה על ידי הדוגמנית אלכסיה פאלמר. פאלמר טענה כי 80% משכר העבודה שלה נלקח ממנה בטענה כי אלו היו "הוצאות" וכי שולם לה פחות מ-4000 דולר במשך שנתיים. התביעה נדחתה במרץ 2016<ref></ref>.

ביולי 2015 דווח כי טראמפ מודל ביקשה לתת אשרות אמריקאיות לכמעט 250 דוגמניות אופנה מרחבי העולם<ref></ref>.

באוגוסט 2016, דוגמניות שעבדו בחברה טענו כי עבדו בסוכנות מבלי שהחברה סיפקה להן אשרות עבודה<ref></ref><ref></ref><ref></ref>.

בספטמבר 2016, הסנאטורית ברברה בוקסר הורתה לשירותי ההגירה והאזרחות של ארצות הברית (באנגלית נקראים גם USCIS) לחקור את הטענות<ref></ref>.

באפריל 2017, כמה חודשים לאחר שטראמפ הושבע כנשיא ארצות הברית, הוכרז כי הסוכנות תיסגר<ref></ref><ref></ref>.
== ראו גם ==
* מיס ארצות הברית
* מיס יוניברס

==קישורים חיצוניים==

* 

== הערות שוליים ==

קטגוריה:סוכני דוגמנים
קטגוריה:ארגון טראמפ
קטגוריה:חברות אמריקאיות שנסגרו
ינה זולטאן

היה ינה זולטאן, (במקור עד 2015 רוזנברגר<ref>A Belügyminisztérium 1915. évi 117156. sz. rendelete.</ref>, בהונגרית: Zoltán Jenő; אוראדיה, 1891 – אחרי 1939) היה עורך דין ועיתונאי יהודי-הונגרי.

== ביוגרפיה ==
בשנת 1915, כמתמחה בעריכת דין, הוא שינה את שם משפחתו מרוזנברגר לזולטאן.<ref>Az engedélyt tartalmazó BM rendelet száma/évszáma: 117156/1915. Forrás: MNL-OL 30809. mikrofilm 883. kép 1. karton.</ref> לאחר סיום לימודיו הפך לעיתונאי. בשנת 1920 הוא קיבל על עצמו את עריכת "עיתון אוראדיה הטרי". הוא כתב מאמרים פוליטיים והיה העורך האחראי של העיתון עד 1924. לפני כן היה כתב של היומון "חרות" ו"יומן אוראדיה". 

ביולי 1914, במקום שכונה "מרתף הקרח" באוראדיה, ניהל אנטל דו-קרב עם קארוי ר. רונאי, סגן העורך של העיתון סבדשאג (Szabadság-החרות), תחילה באקדחים ולאחר מכן בחרבות. שאנדור אנטל היה אז העורך האחראי של יומן נאג'ווארד, וינה זולטאן ובלה אוטווש, היו עובדי העיתון. רונאי לחם תחילה בדו-קרב אקדח עם שאנדור אנטל. הדו-קרב הסתיים ללא פציעה. בדו-קרב לאחר מכן רונאי פצע את ינה זולטאן בזרועו בדו-קרב בחרב, ובסוף בדו-קרב אקדחים בשתי יריות עם בלה אטווש ממרחק 25 צעדים אף צד לא נפגע. לאחר מכן בדו-קרב בחרבות הוא פצע את אטווש בפניו כך שנזקק לטיפול רפואי בבית חולים. הסיבה לדו-קרב הייתה ויכוח.<ref>Pécsi Napló, 1914. július 17.</ref>

== לקריאה נוספת ==
* לקסיקון יהודי הונגרי. [http://mek.oszk.hu/04000/04093/html/0985.html ינה זולטאן].
* 
* [http://mek.oszk.hu/10100/10154/10154.pdf לקסיקון טרנסילבני.] העורך:דר' קלמן אושבאט. אוראדיה-נאג'ווארד, Szabadsajtó Könyv- és Lapkiadó Rt., 1928.
* דפי בראשוב, 24 במאי 1939

== הערות שוליים ==

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:עורכי דין יהודים הונגרים
קטגוריה:הונגרים שנולדו ב-1891
קטגוריה:הונגרים שנפטרו במאה ה-20
ספידי קלקסטון

קרייג אליוט "ספידי" קלקסטון (באנגלית: Craig Elliot "Speedy" Claxton; נולד ב-8 במאי 1978) הוא כדורסלן עבר אמריקאי, אשר שיחק בליגת ה-NBA בין השנים 2001–2009. בעונת זכה באליפות ה-NBA כשחקן סן אנטוניו ספרס, ולאורך 7 עונותיו בליגה רשם ממוצעים כוללים של 9.3 נקודות, 4.3 אסיסטים, 2.5 ריבאונדים ו-1.5 חטיפות למשחק.

==קריירת מכללות==
קלקסטון נולד וגדל בעיר המפסטד שבלונג איילנד, ניו יורק, ובשנת 1996 החל ללמוד באוניברסיטת הופסטרה אשר בהמפסטד. בעונתו האחרונה בקבוצת הכדורסל של האוניברסיטה, 1999/2000, הוביל אותה להעפלתה השלישית אי פעם לטורניר אליפות המכללות, עם ממוצעים של 22.8 נקודות, 6.0 אסיסטים, 5.4 ריבאונדים ו-3.3 חטיפות למשחק. במשחק הראשון של הטורניר הפסידה הופסטרה לאוניברסיטת המדינה של אוקלהומה, בתוצאה 66–86.

==קריירת משחק מקצועית==
בדראפט ה-NBA{{כ}} 2000 נבחר קלקסטון בבחירה ה-20, על ידי פילדלפיה 76'. בשל פציעה בברכו החמיץ את כל עונת , בה העפילה פילדלפיה לגמר ה-NBA. בתחילת עונתו הראשונה בליגה, , "ניצל" קלקסטון את פציעתו של כוכב הקבוצה אלן אייברסון, והצטיין עם 20 נקודות במשחק הראשון, 22 נקודות במשחק השלישי ו-23 נקודות במשחק הרביעי. בהמשך שימש כמחליפו של אייברסון מהספסל, ועד לסיום אותה עונה רשם ממוצעים של 7.2 נקודות ו-3.0 אסיסטים למשחק.

לקראת עונת הועבר בטרייד לסן אנטוניו ספרס, תמורת ג'ון סלמונס ומארק בראיינט. בסיום פלייאוף 2003 זכה עם הספרס באליפות ה-NBA השנייה של המועדון, כמחליפו מהספסל של טוני פארקר. לאורך הפלייאוף שותף בכל 24 משחקי קבוצתו, וקלע 5.2 נקודות בממוצע למשחק.

בקיץ 2003 חתם על חוזה בגולדן סטייט ווריורס. בתקופתו עם הווריורס פתח במרבית המשחקים, ותרם 11.7 נקודות ו-5.2 אסיסטים בממוצע למשחק.

בפברואר 2004, לאחר כעונה וחצי בגולדן סטייט, הועבר עם דייל דייוויס בטרייד לניו אורלינס הורנטס, בתמורה לבארון דייוויס. עד לסיום עונת קלע 11.3 נקודות ומסר 4.9 אסיסטים למשחק עבור ההורנטס.

ביולי 2006 חתם באטלנטה הוקס על חוזה ל-4 שנים, עבור כ-25 מיליון דולר. בגין פציעות שונות בברך ובשרירי מיתר הברך, שותף קלקסטון ב-44 משחקים בלבד (מתוך 246) לאורך 3 עונותיו עם ההוקס. ביוני 2009 הועבר בטרייד לגולדן סטייט, ובפברואר 2010 שוחרר מהקבוצה מבלי ששיחק במדיה, ולמעשה פרש ממשחק, בגיל 31.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מדינת ניו יורק: כדורסלנים
קטגוריה:כדורסלני אוניברסיטת הופסטרה
קטגוריה:בחירות דראפט של פילדלפיה 76'
קטגוריה:כדורסלני פילדלפיה 76'
קטגוריה:כדורסלני סן אנטוניו ספרס
קטגוריה:כדורסלני גולדן סטייט ווריורס
קטגוריה:כדורסלני ניו אורלינס הורנטס
קטגוריה:כדורסלני אטלנטה הוקס
קטגוריה:אמריקאים שנולדו ב-1978
איפה היית

איפה היית הוא שיר של להקת בית הבובות שיצא בשנת 2013 כחלק מהאלבום הרביעי של הלהקה, רני. השיר נכתב והולחן על ידי אמיר אטיאס, ועבר עיבוד על ידי איתי בן מרגי. לשיר בוצעה גם גרסת דואט עם יסמין לוי.

==רקע==
סולן הלהקה, אמיר אטיאס, אמר על השיר לאתר וואלה! NEWS כי הוא "נכתב לבתי הבכורה, כיום בת 4.5, כאות אזהרה לגיל ההתבגרות, שמבחינתי התחיל כבר. כשהפכתי לאב נוספו לי תכונות אופי שמעולם לא היו לי, כמו דאגנות, חששנות, הרצון להתביית ולהגן וכל מה שנובע משורש חרדה".

==קליפ==
לשיר בוצע גם קליפ בכיכובה של שירלי בוגנים.

==ביקורות==

בסיקורו את השיר השווה יוסי חרסונסקי את אטיאס לדודו טסה, וכן התייחס ל"כאב המזוקק, האפטר שוק של אחרי" שראה בשיר, ולמימד האמינות שטען שהמוזיקה מוסיפה לשיר.

==מצעדים==

== קישורים חיצוניים ==

* [https://www.nli.org.il/he/items/NNL_MUSIC_AL997008754790405171/NLI לדף השיר] באתר הספרייה הלאומית

==הערות שוליים==

קטגוריה:שירי 2013
קטגוריה:שירים בעברית
Can We Pretend

"Can We Pretend" הוא סינגל של הזמרת-יוצרת האמריקאית-יהודיה, פינק, בשיתוף הלהקה האמריקאית, קאש קאש. השיר נכתב על ידי פינק, ראיין טדר וקאש קאש, והופק על ידי ראיין טדר וקאש קאש.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!גרסה
!<abbr>מקור</abbr>
|-
!ברחבי העולם
|11 באפריל 2019
|הורדה דיגיטלית
| rowspan="7" |RCA רקורדס
|סינגל שיווקי
|<ref></ref>
|-
!רוסיה
|22 באפריל 2019
| rowspan="4" |להיט ברדיו
| rowspan="4" |רדיו
|<ref></ref>
|-
!אוסטרליה
|17 במאי 2019
|<ref name="AU Radio"></ref>
|-
!איטליה
|21 ביוני 2019
|<ref></ref>
|-
!בריטניה
| rowspan="2" |28 ביוני 2019
|<ref></ref>
|-
!ברחבי העולם
|הורדה דיגיטלית
|רמיקס סיגלה
|<ref></ref>
|-
!ארצות הברית
|22 ביוליי 2019
|להיט ברדיו
|רדיו
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי זהב בברזיל
קטגוריה:שירי פלטינה באוסטרליה
קטגוריה:סינגלים בהוצאת RCA רקורדס
מה יש בזה

מה יש בזה הוא פודקאסט ישראלי העוסק בסיפורי שוליים היסטוריים המועברים בצורה קומית, ומוגש אחת לשבוע על ידי צמד המנחים קובי מלמד ואלעד יצחקיאן החל משנת 2018. הוא נבחר לפודאקסט השנה בקטגוריית הקומדיה של אתר Geektime שלוש שנים ברציפות<ref></ref><ref></ref><ref></ref> ובמעריב בשנת 2020<ref></ref>. שיר הנושא שלהם הוא "Knights Out" של להקת Miseryslims הקנדית.

== היסטוריה ==
מלמד ויצחקיאן הכירו בתקופת שירותם הצבאי' בשנת 2006<ref>הוזכר בסוף פרק 37 ברלוונט | הזקן של ג'וזף פאלמר</ref>. בשנים 2015–2017 הגיש מלמד פודקאסט בשם "האוס שואו"<ref></ref>, יחד עם עידן בן טובים, בו דיברו השניים על היאבקות. באחד הפרקים הוזמן יצחקיאן לפודקאסט בתור אורח, שם ראה מלמד את יכולתו של יצחקיאן להגיב לסיפורים גם כאשר אינו מכיר אותם, וזיהה את הפוטנציאל המשותף של השניים. זמן קצר לאחר מכן החליטו ליצור פודקאסט משלהם<ref name=":0"></ref>.

מקור ההשראה ל"מה יש בזה" הוא בפודקאסט האמריקאי "The Dollop", שגם הוא עוסק בסיפורים מן ההיסטוריה שנשמעים מופרכים אף על פי שהם אמיתיים לחלוטין. בעוד ש"מה יש בזה" עוסק בסיפורים מכל רחבי העולם, "The Dollop" עוסק רק בסיפורים מן ההיסטוריה האמריקאית. לאחר שקיבל מלמד את ברכתם של יוצרי "The Dollop", התחילו השניים להקליט את "מה יש בזה".

ביולי 2023 הודיעו כי פרק 277 יהיה האחרון שלהם כפודקאסט עצמאי, ולאחר מכן מוזגו לשירות סטרימינג רלוונט.

== חוקי הפורמט ==
בכל פרק, מלמד מציג סיפור אמיתי שקרה במציאות אך נשמע מופרך, יצחקיאן לא מכיר את הסיפור ושומע אותו יחד עם המאזינים בפעם הראשונה. השניים לא עורכים את ההקלטה והכל נעשה בטייק אחד.

החל מפרק 34 יצחקיאן קורא את חוקי הפורמט<ref></ref>. יגאל עדיקא הוא דמות מפתח בעולם הפודקאסט, ומלמד ויצחקיאן מרבים להזכירו.

== אורחים בולטים ==
* מנחי כדורגל שפל (פרק 33)
* דין נעים (פרק 100)
* דורון פישלר (פרק 132)
* מנחות בואי נדבר רצח (פרק 163)
* דור כאהן (פרק 171)
* לילך ברנע לשם (פרק 180)
* אוריאל דסקל (פרק 183)
* שמנדריק למאר (פרק 193)
* מיה דגן (פרק 199)
* אורן ברזילי (פרק 242)
* שני נחשוני (פרק 5 ברלוונט)
* טס השילוני רודמן (פרק 9 ברלוונט)
* שיר ראובן (פרק 18 ברלוונט)
* ליאת בר-און (פרק 22 ברלוונט)
* רחלי רוטנר (פרק 38 ברלוונט)

== קישורים חיצוניים ==
* 
* 
* [https://www.google.com/maps/d/u/0/viewer?mid=11wUyQ80tTvWnq0dZgP5b_HooBn_Wz9A&ll=-3.81666561775622e-14%2C6.911461905455894&z=1 מה יש בזה - המפה], מפת מיקומי כל הפרקים בגוגל מפות
*

==הערות שוליים==

קטגוריה:פודקאסטים ישראליים
בריאנסק (מפעל רכבים)

רכב הגרירה BAZ-6909 2-021 למחולל הכוח 5I57A וממיר ההספק 63T6A למערכת הטילים [[S-400.]]
BAZ, או מפעל הרכבים של בריאנסק (ברוסית: БАЗ או Брянский автомоби́льный заво́д) היא יצרנית רוסית של כלי רכב צבאיים הממוקמת בבריאנסק, רוסיה.

== היסטוריה ==
היא הוקמה בשנת 1958 כחברה בת של ZiL. זהו אחד מיצרני הציוד הצבאי הרוסי המובילים במדינה. כמו כן מייצר רכבי שטח ורכבים כבדים עם יכולת קיבולת של 14 עד 40 טון.

מפעל הרכב של בריאנסק נוסד ב-4 ביוני 1958 כסניף של מפעל ZIL המוסקבאי לייצור רכיבים למכוניות ZIL-131. הבסיס ליצירת עסק חדש היה מפעל הפלדה המקומי. כבר בשנת 1959 הועבר מהמפעל במוסקבה האגף לייצור של כלי רכב צבאיים ובשנת 1960 הוקמה לשכת עיצוב סגורה מיוחדת ובעלת יכולת ייצור עצמאית. בשנת 1961 נבדק הפיתוח הראשון של המפעל, רכב BAZ-930, אך הסדרה לא יצאה לפועל, ובמקום זאת החל המפעל בשינויי ייצור עבור דגמי ZIL-135L: ZIL-135LM, עם תיבת הילוכים ידנית, BAZ-135MB ו-135MBK.

באמצע שנות השישים במפעל לעצב שלדות צפות עם הנעת לארבעה גלגלים. פס הייצור התבסס על עקרונות תכנון שנלקחו ממפעל ZIL. התוצאה הייתה תכנון של משפחת כלי הרכב BAZ-5937 / 5938/5939 ומנועים, שהפכו לבסיס של מכונות SAM Osa ו-BAZ-5921/5922. החל ממרץ 1971, בהוראת משרד ההגנה, החלה לשכת העיצוב לתכנן סדרה חדשה של ארבע-שלדות סטנדרטיות, שקיבלה את השם "בסיס". במסגרת פיתוח זה נוצרו כמה דגמים עבור הצבא.

== כלי רכב ==
=== לשימוש הצבא ===
טיל 9K52 Luna-M.]]
9K33 Osa.]]
BAZ ידועה בעיקר בכלי הרכב הצבאיים שלה. BAZ פיתחה וייצרה פלטפורמות שונות של מערכות נשק סובייטיות ורוסיות כגון 9K33 Osa ו-S-400.
* BTR-152 V1 (1958-1962)
* ZIL-485 A (1958-1962)
* BAZ-930
* ZIL-135 LM (1964-1994)
* BAZ-135MB (1965-1996)
* שישה גלגלים אמפיביים BAZ-5937 (1969-1990) ו-BAZ-5921 (1971-1990)
* "בסיס" / "שעווה"
** רכב אמפיבי BAZ-6944 (1979-1989) ו-BAZ-6948 לא אמפיבי (1986–1989)
** BAZ-6950 / 69501/69502/69506 (1976-1999)
* BAZ-6953
* BAZ-9А331М
=== לשימוש אזרחי ===
המפעל ייצר טרקטורים ומנופים לשוק האזרחי.
* BAZ-8027 עם יכולת נשיאה של 32 טון
* BAZ-8029
* BAZ-6909.8 - יכולת נשיאה של 50 טון לטיפול בסחורות מסוכנות
* CS-8973 - עד 100 טון למנוף KS-8973
* טרקטור BAZ-6403
* טרקטור BAZ-64031 עם נגרר מדגם BAZ-9049
* טרקטור BAZ-64022
כלי רכב מדגם BAZ אזרחיים משמשים לתעשיות הנפט והבנייה במתקני קידוח ניידים ותיקונים כמכלים, שסתומים, משאבות והתקנת מלט.

== גלריה ==
<gallery>
קובץ:Internal troops ABS-40 riot control vehicle.jpg|רכב ABS-40 עם תותח מים לפיזור הפגנות, מורכב על שלדת BAZ-6953.
קובץ:BM-27 Uragan of the Russian Army.jpg|מערכת הרקטות אוראגן BM-27 על בסיס ZIK-135LPM
קובץ:Tupolev Tu-143 VR-3 2008 G2.jpg|דגם BAZ-135MB עם מל"ט טופולב Tu-143
קובץ:9K33 Osa of the Russian Army.jpg|דגם 9K33 Osa-AKM על שלדת BAZ-5937
קובץ:S-400 SAMS during the May parade 2010.jpeg|S-400 על שלדת BAZ-64022
קובץ:Oka lf.jpg|משגר הרקטות 9P71 על שלדת БАZ-6944
</gallery>

== קישורים חיצוניים ==

* 

קטגוריה:תעשיית נשק בברית המועצות
קטגוריה:יצרני רכב רוסיים
קטגוריה:תעשיית נשק ברוסיה
קטגוריה:מחוז בריאנסק
Yarovit Motors

חברת Yarovit Motors (ברוסית: Яровит Моторс) הייתה חברה רוסית שמושבה בסנקט פטרבורג, רוסיה העוסקת בהרכבת רכבים, משאיות וטרקטורים עבור חברת המשאיות ההולנדית טרברג. החברה נוצרה בשנת 2003 כאשר חברת Yarovit Holdings רכשה את מפעל המתכות הלנינגרדי.<ref></ref> רכבי החברה ממותגים כמשאיות להובלת סחורות בתנאי כביש ומזג אוויר קשים. משאיות YAROVIT שייכות לקטגוריות המשאיות שמשקלן הכולל נע בין 20.0 ל-40.0 טון ויותר מ-40 טון, בהתאמה.

על פי סיווג הרכבים, שאומץ על ידי UNECE, משאיות YAROVIT שייכות לקטגוריה N3 - כלי רכב הכוללים משאיות, מכוניות, טרקטורים, רכבים מיוחדים שמשקלם ברוטו עולה על 12 טון. על פי סיווג המשאיות, שאומץ על ידי ארצות הברית, המכונית שייכת למחלקה של משאיות כבדות (Heavy Duty), עם משקל כולל של יותר מ-15 טון.
== מוצרים ==
מגוון המשאיות של YAROVIT מבוסס על השלדה של טרברג 6x6, 8x8, 10x8. השלדות הללו מהוות בסיס לפיתוח של שלוש משפחות רכבים: GLOROS<ref>https://www.trucksplanet.com/catalog/model.php?id=506%257Caccessdate=14</ref><ref>http://bcpl.by/ Belkarplastik (רוסית)</ref> DOGMUS ,ORDEX. בנוסף Yarovit מייצרת מגוון משאיות ייעודיות כמו משאיות זבל, טרקטורים, להובלות עצים, מערבלי בטון ועוד.

בשנת 2018 הוכרז על פשיטת רגל של המפעל ונגד מנהליו נפתחה חקירה פלילית.
== רכבים היברידיים ==
באפריל 2010 הציגה "YAROVIT Motors" את הרעיון של מכונית עירונית רוסית היברידית יו מובייל במחיר סביר, שתומכת בפיתוח של נשיא אונקסים מיכאיל פרוחורוב. ההנחה היא כי המכונית תהיה סדרה היברידית מעגלית. בתוכנית זו, מייצרים חשמל על סיפון הרכב על ידי גנרטור המונע על ידי מנוע בעירה - מנוע בנזין, מנוע דיזל או מונע בגז.
* משקל - לא יותר מ-700 ק"ג
* מהירות מקסימלית - 130 קמ"ש
* טווח - 11,00 ק"מ
* צריכת דלק - 3.5 ליטר ל-100 ק"מ

בהמשך מיכאיל פרוחורוב נטש את התמיכה בפרויקט ומכר אותו לידי מכון NAMI.

== הערות שוליים ==

קטגוריה:סנקט פטרבורג: חברות
קטגוריה:יצרני רכב רוסיים
קטגוריה:מותגי רכב
קטגוריה:2003 ברוסיה